ต่างชาติกลับใจ(ซื้อ)
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันพุธที่ 23 มี.ค. 2554
18 ส.ค. 2554

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันพุธที่ 23 มี.ค. 2554
...ดัชนีหุ้นไทยวันที่ 22 มี.ค. ประคองตัว หุ้นพลังงานพักตัว สลับหุ้นแบงก์สื่อสารขึ้นมาเล่น ดัชนีปิดที่ 1,019.14 จุด ติดลบ 0.79 บาท มูลค่าซื้อขาย 30,626 ล้านบาท 
...ต่างชาติกลับมาซื้อหนัก 2,052 ล้านบาท 
...ศึกลิเบียกองทัพต่างชาติ เขย่าราคาน้ำมันโลก หากศึกยืดเยื้อกระทบภาคขนส่งและต้นทุนสินค้าขึ้นอีกรอบ
...แฟนคลับหุ้น จีสตีล (GSTEEL) ตื่นระทึกเครื่องหมาย H เช้าวานนี้ ถามไถ่กันเยอะกลัวดีล “อาร์เซลอร์ มิตตัล” มีปัญหา... ตรวจสอบแล้วไม่ต้องกลัวดีลนี้เซ็นเอ็มโอยู (MOU) กันไปเรียบร้อย รอผู้ถือหุ้นไฟเขียวเดือน เม.ย.นี้ทุกอย่างจบ ...โล่งอก ที่แท้แค่ส่งมติบอร์ดกำหนดวันประชุมและวาระไม่ทันตลาดก่อน 9 โมงเช้า 
...เร็วเกินไปตอนนี้ที่ราคาเหล็กจะปรับตัวขึ้นจากอานิสงส์สึนามิที่ญี่ปุ่น รอทุกอย่างเข้าที่ 23 สัปดาห์ถึงรู้ และถ้าจะปรับขึ้นน่าจะมาจากการสู้รบของสหรัฐและชาติพันธมิตรกับผู้นำลิเบีย จนน้ำมันพุ่ง เป็นเหตุให้ต้นทุนขนส่งขยับ 
...กระแสโยกย้ายในแวดวงกองทุนรวมยังไม่จบ ล่าสุด “หัสวรา แสงรุจิ” จากค่าย บลจ.บัวหลวง เตรียมย้ายไปอยู่ บลจ.กรุงไทย วันที่ 15 พ.ค.นี้ ดูแลธุรกิจกองทุนสำรองเลี้ยงชีพ แทน “ประภา ปูรณโชติ” ที่ขึ้นไปนั่งเอ็มดี บลจ.เอ็มเอฟซี เมื่อต้นเดือนที่ผ่านมา